[{"text_idx": "#000001", "text": "Peale enam kui ku\u0308mneaastast pausi (2002. aastal toetas ADDINOL Steeplechase\u2019i vo\u0303istlust) on ADDINOL jo\u0303udnud taas ratsasporti. Ta\u0308nud selle ilusa ja graatsilise spordiala taasleidmise eest la\u0308hevad ADDINOLi poolt u\u0308hele tublile ja energilisele tu\u0308tarlapsele Hiiumaalt \u2013 Maris Suusterile. Eelmisest aastast alates annab ADDINOL oma va\u0308ikese panuse sellesse, et Maris saaks vo\u0303imalikult paljudel soovitud vo\u0303istlustel osaleda."}, {"text_idx": "#000002", "text": "Esimest korda istus Maris sadulasse, kui oli vaid kolmeaastane \u2013 sellest po\u0303gusast hetkest piisas mo\u0303istmaks, et ratsasport on Marise ala. Peale mitut aastat ootamist vo\u0303eti kuueaastane Maris esimest korda trenni. Esimesed 10 aastat so\u0303itis ja vo\u0303istles Maris peamiselt ponidega. Tu\u0308druk ise oli veel va\u0308ike ja seeto\u0303ttu just poniklassi sobituv. 2008. aastal sai Maris esimese takistusso\u0303iduhobuse \u2013 Hollandis su\u0308ndinud hollandi kuningliku soojaverelise ratsahobuse (KWPN) Menzo, kellest sai Marise suurim ja parim o\u0303petaja."}, {"text_idx": "#000003", "text": "Ta\u0308naseks on Marisel vo\u0303istlemiseks kaks po\u0303hihobust \u2013 Rilana ja Flaming Sambuca. Mo\u0303lema hobusega saab edukalt vo\u0303istelda 110-115 cm parkuurides ja tegelikult oleksid hobused suutelised veelgi enamaks. Nagu eelmine aasta, on ka see aasta toonud Marisele, Rilanale ja Flaming Sambucale palju edu. 6. juulil toimunud Saarte Karikasarja kolmandal etapil ko\u0303rgusel 110 cm, kus vo\u0303isteldi u\u0308mberhu\u0308petele, saavutasid Maris ja Flaming Sambuca esikoha. U\u0308htlasi hoiab Maris peale kolme toimunud etappi karikasarja 110 cm arvestuses liidrikohta."}, {"text_idx": "#000006", "text": "*Puhtalt ta\u0308hendab ratsaspordis etteantud raja la\u0308bimist ilma vigadeta (vead: hobuse to\u0303rkumine, takistuste mahaajamine, oma raja u\u0308letamine jmt)."}]